CELEX: 32021D1024
Language: bg
Date: 2021-06-18 00:00:00
Title: Решение (ЕС) 2021/1024 на Съвета от 18 юни 2021 година за изменение на Решение 2009/908/ЕС за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета

24.6.2021   
               
               
                  BG
               
               
                  Официален вестник на Европейския съюз
               
               
                  L 224/20
               
            
         РЕШЕНИЕ (ЕС) 2021/1024 НА СЪВЕТА
         от 18 юни 2021 година
         за изменение на Решение 2009/908/ЕС за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз,
         като взе предвид Договора за функционирането на Европейския съюз,
         като взе предвид Решение 2009/881/ЕС на Европейския съвет от 1 декември 2009 г. относно председателството на Съвета (1), и по-специално член 4 от него,
         като има предвид, че:
         
                     (1)
                  
                  
                     С Решение 2009/908/ЕС (2) Съветът установи мерките за прилагане на Решение 2009/881/ЕС на Европейския съвет. Подготвителните органи, които не са председателствани от шестмесечното председателство, са изброени в приложение III към Решение 2009/908/ЕС, както е предвидено в член 2, трета алинея от Решение на Европейския съвет 2009/881/ЕС.
                  
               
                     (2)
                  
                  
                     Съгласно приложение III към Решение 2009/908/ЕС работната група „Обработка на правна информация“ е включена сред подготвителните органи на Съвета, които се председателстват от Генералния секретариат на Съвета.
                  
               
                     (3)
                  
                  
                     В светлината на опита и вида задачи, изпълнявани от работната група „Обработка на правна информация“, същата работна група следва да се председателства от шестмесечното председателство.
                  
               
                     (4)
                  
                  
                     Поради това Решение 2009/908/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В приложение III на Решение 2009/908/ЕС текстът „работна група „Обработка на правна информация“ се заличава.
         
         
            Член 2
            Настоящото решение влиза в сила в деня на приемането му.
            Прилага се от 1 юли 2021 г.
            Публикува се в Официален вестник на Европейския съюз.
            
         
         
            Съставено в Люксембург на 18 юни 2021 година.
            
               
                  За Съвета
               
               
                  Председател
               
               J. LEÃO
            
         
         
            (1)  ОВ L 315, 2.12.2009 г., стр. 50.
         
            (2)  Решение 2009/908/ЕС на Съвета от 1 декември 2009 г. за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета (ОВ L 322, 9.12.2009 г., стр. 28).